NORAKSTS

|  |  |
| --- | --- |
| 29.10.2020. | Nr.17/4 |

**PAR JELGAVAS PILSĒTAS ILGTSPĒJĪGAS ENERĢĒTIKAS UN KLIMATA RĪCĪBAS PLĀNA 2021.-2030.GADAM APSTIPRINĀŠANU UN DALĪBAS TURPINĀŠANU EIROPAS PILSĒTU MĒRU PAKTĀ**

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET –** nav, **ATTURAS – 3** (G.Kurlovičs, L.Zīverts, A.Rublis),

Jelgavas pilsētas domes priekšsēdētājs 2009.gadā parakstīja Eiropas Pilsētu Mēru Paktu (turpmāk - Pakts), ar kuru Jelgavas pilsētas pašvaldība uzņēmās saistības līdz 2020.gadam Jelgavas pilsētā samazināt CO2 emisijas par 20%. Pamatojoties uz parakstīto Paktu, tika izstrādāts Ilgtspējīgas Enerģētikas Rīcības plāns 2010.-2020.gadam.

2020.gadā tika izstrādāts Monitoringa ziņojums par Ilgtspējīgas Enerģētikas Rīcības plāna 2010.-2020.gadam izpildi laika posmā no 2005.gada līdz 2018.gadam, kurā konstatēts, ka lai gan Jelgavas pilsētā šajā periodā enerģijas patēriņš pieaudzis par 9%, veikto pasākumu rezultātā CO2 izmešu apjoms ir samazinājies par 28 %.

Lai atbalstītu Eiropas Savienības mērķi samazināt siltumnīcefekta gāzes par 40% līdz 2030.gadam, kā arī pieņemtu vienotu pieeju klimata pārmaiņu mazināšanai un pielāgošanās pasākumiem nākamajā 2021.-2030.gada periodā, ir sagatavots Jelgavas pilsētas Ilgtspējīgas enerģētikas un klimata rīcības plāns 2021.-2030.gadam.

Saskaņā ar likuma “Par pašvaldībām”12.pantu, 21.panta pirmās daļas 5.punktu, Energoefektivitātes likuma 5.panta pirmās daļas 1.punktu un turpinot apņemšanos veicināt Jelgavas pilsētas ilgtspējīgas enerģētikas attīstību atbilstoši Eiropas Savienības pamatnostādnēm, pozicionējot Jelgavu kā pilsētu ar ilgtspējīgas attīstības ievirzi un aktuālām enerģētikas un vides problēmu pozitīvas risināšanas iespējām,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas ilgtspējīgas enerģētikas un klimata rīcības plānu 2021.-2030.gadam (pielikumā).
2. Turpināt dalību Eiropas Pilsētu mēru paktā nākamajā 2021.-2030.gada periodā.
3. Ierosināt biedrībai “Zemgales reģionālā enerģētikas aģentūra” veikt Jelgavas pilsētas ilgtspējīgas enerģētikas un klimata rīcības plāna 2021.-2030.gadam uzraudzību un sagatavot progresa ziņojumus par rīcības plāna ieviešanas gaitu saskaņā ar Eiropas Pilsētu mēru pakta prasībām.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 29.oktobrī